Vieno lito literatūrinė premija

Vieno lito literatūrinė premija – Lietuvos rašytojų sąjungos Kauno skyriaus literatūrinė premija (sumanytojas ir steigėjas Petras Palilionis), teikiama nuo 1998 m. 

Daugelis reikšmingų literatūros kūrinių šiuo metu nepastebimi, nežinomi dėl jų mažų tiražų, o knygos sunkiai pasiekia skaitytojus. Šios premijos pagrindinis uždavinys – Kaune gyvenančių rašytojų per metus išleistų kūrinių vertinimas, jų sklaida. Kūrinius atrenka ir vertina LRS Kauno skyriaus taryba. Premijos nuostatuose teigiama, kad literatūrinės premijos svarbą apsprendžia ne jos dydis, o kūrinių meninis lygis, originalumas, reikšmingumas. Apdovanojimui gali būti pristatomos ne tik knygos, bet ir reikšmingi, talentingi darbai, paskelbti žiniasklaidoje. Pagrindiniai vertinimo kriterijai: grušiškas kūrybingumas, kudirkiškas pilietiškumas, vaižgantiškas kalbos sodrumas, maironiškas tautiškumas.
Premijos dydis bičiuliškai simboliškas – vienas litas. Vieno lito moneta įkomponuota skulptoriaus Stasio Žirgulio autoriniame darbe. Laureatui įteikiamas prizas, diplomas ir renginio rėmėjų piniginis paskatinimas.Kas laimės Vieno lito premiją?

 Premijos laureatai 
 2026 m. – Gvidas Latakas už mitų, legendų ir praeities jungtį, ribinių patirčių groteskišką sankirtą eilėraščių rinkinyje „Gavendos“.
 2025 m. – Lina Navickaitė-Greičiuvienė už fantazijos siausmą, magijos, mistikos ir realybės sankirtą romane paaugliams ir visai šeimai „Ketvertas su paukščiu: naujoji ir senoji salų istorija“.
 2024 m. – Ieva Rudžianskaitė už filosofinį gilumą, temų įvairovę, kultūrinių ir filosofinių intertekstų bei asmeninės patirties dermę eilėraščių rinkinyje „Tryliktasis mėnuo“.
 2023 m. – Viktoras Rudžianskas už poezijos intymumą, impresionistines būsenas ir emocijas, vaizdinių efemeriškumą eilėraščių rinkinyje „Arbata papėdėje“.
 2022 m. – Aida Krilavičienė už literatūrinių ryšių sklaidą ir profesionalius vertimus iš suomių kalbos.
 2021 m. – Vidmantas Elmiškis už kasdienybės spalvas bei amžinybės nuojautas eilėraščių rinkinyje „Ir bus atsakyta“.
 2020 m. – Enrika Striogaitė už poetinį žvilgsnį ir dėmesingumą atsidūrusiems visuomenės paribiuose eilėraščių rinkinyje „Žmonės“.
 2019 m. – Dovilė Zelčiūtė už egzistencinius ieškojimus ir autentiškus atsivėrimus eilėraščių rinkinyje „Prieglaudos miestai“.
 2018 m. – Gediminas Jankus už įtaigaus vaizduotės šėlsmo ir atpažįstamų realijų jungtis novelių rinkinyje „Rytoj“.
 2017 m. – Robertas Keturakis už formos ir turinio vienovę bei šviesų žvilgsnį į pasaulį eilėraščių rinkinyje „Nakties baltieji debesys“.
 2016 m. – Edmundas Janušaitis už jaunatvišką maištą ir brandžią patirtį eilėraščių rinkinyje „Fronto angelas“.
 2015 m. – Aleksas Dabulskis už pašaipų žvilgsnį į pasaulį ir save knygoje „Baigtas kriukis“.
 2014 m. – Petras Venclovas už naujų formų paieškas mažųjų romanų knygoje „Peržengti ribą“.
 2013 m. – Gintaras Patackas už knygas „Kur pakastas šuva“, „Pasaulis kurio nėra“ ir „Gintaras Patackas. Poezijos pavasario laureatų bibliotekėlė“.
 2013 m. – Petras Palilionis už premijos sumanymą.
 2012 m. – Gintautas Dabrišius už dabrišišką originalumą eilėraščių knygoje „Joju vienas“.
 2011 m. – Aldona Puišytė už lyrikos rinkinį „Begaliniam kely“.
 2010 m. – Vladas Kalvaitis už vaižgantišką kalbos sodrumą apsakymų knygoje „Svečias iš Magadano“.
 2009 m. – Zita Gaižauskaitė už eilėraščių rinktinę „Kur keliauji, debesėli?“ 
 2008 m. – Rimantas Marčėnas už istorinį romaną „Karūnos spindesio apakinti“.
 2007 m. – Vladas Vaitkevičius už eilėraščių rinktinę „Šešėly krintančios žvaigždės“.
 2006 m. – Donaldas Kajokas už grušišką kūrybingumą poezijos rinktinėje „Karvedys pavargo nugalėti“.
 2005 m. – Aldona Ruseckaitė už gaivališką moteriškumą apysakoje „Sidabro sodai“.
 2004 m. – Violeta Šoblinskaitė už vaižgantišką kalbos sodrumą romane „Vilkų marti“.
 2002 m. – Jonas Laucė už istorinį romaną „Mirštančių dievų kerštas”.
 2001 m. – Tautvyda Marcinkevičiūtė už grušišką kūrybingumą eilėraščių knygoje „Gatvės muzikantas“.
 2000 m. – Markas Zingeris už įspūdingą tikrovės mirgesį knygoje „Iliuzionas“.
 1999 m. – Jurgis Gimberis už kudirkišką pilietiškumą knygose „Mišiugino dienoraštis“ ir „Misės, mano boba ir kiti reikalai“.

Kaune teikiamos panašios alternatyvios premijos:Vieno lito premija – galvos skausmas steigėjams 

 Fotomenininko Vytauto Tamoliūno įsteigta „Vieno euro“ premija. Kauno menininkas ją skirdavo jam patikusiems menininkams, kurių kūryba likdavo neįvertinta nei „Vieno lito“, nei kitomis premijomis. 
 Pereinamasis „Laimės akmens prizas“, Kauno rašytojų vardu skiriamas už didžią laimę sudaryti „Poezijos pavasario“ almanachą.

 Šaltiniai 

 Nuorodos 
 KAUNIEČIŲ RAŠYTOJŲ VIENO LITO LITERATŪRINĖ PREMIJA – POETUI GVIDUI LATAKUI
 Lietuvos rašytojų sąjungos Kauno skyrius. Virtuali Kauno rašytojų buveinė

Kategorija:Lietuvos literatūrinės premijos